ఎంపిక చేసిన వారిపైనే ఐటీ దాడులుతక్షణం ఈ విధానానికి స్వస్తి పలకండిప్రధాని మోదీకి స్టాలిన్ డిమాండ్చెన్నై, ఏప్రిల్ 30(ఆంధ్రజ్యోతి): ప్రత్యేకంగా ఎంపిక చేసిన వారిపై పనిగట్టుకుని ఐటీ శాఖ దాడులు చేస్తోందని డీఎంకే కార్యాచరణ అధ్యక్షుడు ఎంకే స్టాలిన్ అన్నారు. అలాగే రాజకీయ కక్ష సాధింపునకే సీబీఐని ఉసిగొల్పుతున్నారని, ఇది సరికాదని, తక్షణం ఈ విధానానికి స్వస్తి పలకాలని ఆయన ప్రధాని నరేంద్రమోదీని డిమాండ్ చేశారు. ఈ మేరకు ఆయన ఆదివారం ప్రకటన విడుదల చేయడంతో పాటు ఓ వీడియోను కూడా సామాజిక మాధ్యమాల్లో విడుదల చేశారు. గత ఏడాది సెప్టెంబరు 22న జయ ఆసుపత్రి పాలైనప్పటి నుంచి తమిళనాడు ప్రభుత్వం అచేతనంగా మారిపోయిందని, ఈ పరిస్థితిని ఆసరాగా తీసుకుని బీజేపీ లబ్ధి పొందేందుకు శతవిధాలా ప్రయత్నిస్తోందని అన్నారు.ఈ విషయం ప్రపంచం మొత్తానికి అర్థమైపోయిందన్నారు. అన్నాడీఎంకేను తన ఆధీనంలోకి తెచ్చుకునేందుకే అన్నాడీఎంకేలోని ఓ వర్గంపైకి ప్రత్యేకంగా ఐటీ శాఖను ఉసిగొల్పి దాడులు చేయిస్తోందని ఆరోపించారు. రాజకీయ లబ్ధి కోసం కేంద్రం ఇలా ఐటీ శాఖను, సీబీఐని ఉసిగొల్పడం సరి కాదన్నారు. ఇప్పటికైనా కేంద్ర ప్రభుత్వం స్పందించి తమిళనాట నెలకొన్న సమస్యలను పరిష్కరించేందుకు చర్యలు తీసుకోవాలని స్టాలిన్ డిమాండ్ చేశారు. కావేరీనదిలో చుక్క నీరు లేక రైతులు అల్లాడిపోతున్నారని, వారిని ఆదుకునేందుకు రాష్ట్ర ప్రభుత్వం ముందుకు రావడం లేదని, కేంద్రమైనా పట్టించుకోవాలని కోరారు.
empika chesina vaaripaine it daadulutakshanam ee vidhaanaaniki swasti palakandipradhaani modeeki stallin demandchennai, epril 30(aandhrajyoti): pratyekamgaa empika chesina vaaripai panigattukuni it saakha daadulu chestondani dmca kaaryaacharana adhyakshudu enke stallin annaru. alaage rajakeeya kaksha saadhimpunake cbin usigolputunnaarani, idhi sarikaadani, takshanam ee vidhaanaaniki swasti palakaalani aayana pradhaani narendramodini demand chesaru. ee meraku aayana aadivaaram prakatana vidudala cheyadamtho paatu oo veediyonu kuudaa saamaajika maadhyamaallo vidudala chesaru. gatha edaadi septembaru 22na jaya aasupatri palainappati nunchi tamilanadu prabhutvam achetanamgaa maaripoyindani, ee paristhitini aasaraagaa teesukuni bgfa labdhi pondenduku satavidhaalaa prayatnistondani annaru.ee vishayam prapancham mottaaniki ardhamaipoyindannaaru. annaadeeenkenu tana aadheenamloki techukunenduke annadienkeloni oo vargampaiki pratyekamgaa it saakhanu usigolpi daadulu cheyistondani aaropinchaaru. rajakeeya labdhi kosam kendram ilaa it saakhanu, cbin usigolpadam sari kaadannaaru. ippatikaina kendra prabhutvam spandinchi tamilanaata nelakonna samasyalanu parishkarinchenduku charyalu teesukovaalani stallin demand chesaru. kaavereenadilo chukka neeru leka raitulu allaadipotunnaarani, vaarini aadukunenduku rashtra prabhutvam munduku ravadam ledani, kendramaina pattinchukovaalani koraru.